बहरहाल, प्रभात का आरोप है कि कई पत्रकारों की बीवी, बच्‍चे ही नहीं, बल्कि उनके रिश्‍तेदार भी मर्सिडीज जैसी बेशकीमती कारों से चलते हैं। उनका आरोप है कि उनको जान से मारने की कोशिश भी की जा सकती है। गौरतलब है कि प्रभात ने अब तक जितने भी पत्रकारों पर आरोप लगाये हैं, उनके नाम और उनकी करतूत का ब्‍योरा देने का दावा हर बार किया है, लेकिन हैरत बात की है कि प्रभात ने अपने किसी भी आरोप का खुलासा कभी भी नहीं किया है। सूत्रों के अनुसार ऐसे में प्रभात का यह पत्र केवल थोथे प्रचार यानी प्रोपेगंडा ही साबित हो सकता है। कुछ भी हो, लेकिन इतना तो सत्‍य है कि प्रभात त्रिपाठी ने जिन दो पत्रकारों के नामों का खुलासा इशारे-इशारे में कर दिया है, इससे हजरतगंज के सौंदर्यीकरण में 140 करोड़ की गयी ऐतिहासिक दलाली की करतूत का खुलासा अब जल्‍दी ही हो सकता है। जरा आप भी जायजा ले लीजिए प्रभात के इस पत्र का, जिसे नीचे हूबहू दिया जा रहा है….